text: Motorvej var spærret, mens politiet igen undersøgte muligt stenkast
  16 oktober 2019 kl. 19.06
  Motorvejen ved Christiansfeld var onsdag aften atter spærret i begge retninger, mens politiet igen efterforskede et muligt stenkast mod en bil. 
  Opdateret med oplysninger om, at motorvejen er genåbnet.
  E45 på strækningen mellem Kolding og Haderslev ved Christiansfeld var onsdag atter spærret i begge retninger i forbindelse med politiefterforskning.
  Bilister kunne passere via fra- og tilkørselsramperne ved afkørsel 66 Christiansfeld.
  Afspærringen skyldtes, at politiet var i gang med at efterforske den episode, hvor en bil onsdag eftermiddag kort før middag blev ramt af en genstand på sit soltag nær en motorvejsbro ved Christiansfeld. 
  Se mere på LocalEyes.dk
  Politiet spærrede efterfølgende motorvejen i begge retninger i to timer, men ophævede afspærringen ved 15.20-tiden af hensyn til trafikken, da der på et tidspunkt opstod en timelang kø på strækningen.
  